
מכרז פומבי מס' 55/26
למכירת כלי רכב

בנק ישראל (להלן: "הבנק") מזמין בזה הצעות למכירת כלי רכב, הכל על פי המפורט בחלק ד למסמכי המכרז, נהלי המכרז המלאים מפורטים במסמכי המכרז.
בנק ישראל מזמין בזאת הצעות לרכישת כלי רכב כמפורט להלן:
	יצרן 
	תאור דגם 
	מספר רשוי 
	שנת יצור 
	תאריך עליה לכביש 
	קילומטרז 

	סקודה
	סופרב - LK
	627-90-401
	2018
	12/2018
	286,000

	סיטרואן
	C4 פיקאסו
	284-41-901
	2018
	04/2018
	148,000


 הרכב נמכר במצבו כפי שהוא (As-Is) מכל בחינה שהיא (לרבות מבחינה פיזית, מכאנית, טכנית ומשפטית), מבלי שהבנק אחראי, מכל בחינה שהיא ובכל דרך שהיא, למצב הרכב.
רשאי להשתתף במכרז כל גורם אשר עומד במועד האחרון להגשת ההצעות במכרז בכל הדרישות המפורטות להלן: 
1. המציע הוא אזרח ישראל, או תאגיד המאוגד כדין בישראל, וברשותו כל האישורים והתצהירים הדרושים לפי חוק עסקאות גופים ציבוריים, התשל"ו-1976.
2. רשאי להשתתף במכרז כל גורם אשר צירף להצעתו שיק ערבון כנדרש במסמכי המכרז.
את מסמכי ההצעה יש להכניס במעטפה סגורה לתיבת המכרזים, הנמצאת במשרדי בנק ישראל, ירושלים, רחוב בנק ישראל 2, בביתן הבידוק הביטחוני שבכניסה לחניון הפתוח לבנק, בימים א' עד ה', בין השעות 09:00 עד 15:00, עד יום שני, 16 בנובמבר 2026, בשעה 12:00. לא תתקבלנה הצעות שתישלחנה בדואר, בפקס וכו'. 
הצעות ניתן להגיש ע"ג טופס הצעת המחיר, המהווה חלק ממסמכי המכרז. להצעה יש לצרף שיק עירבון בסך 5,000 ₪ בגין כל אחד מהרכבים.
מסמכי המכרז במלואם נגישים באתר האינטרנט של בנק ישראל שכתובתו: www.boi.org.il, תחת "מכרזים והתקשרויות", וניתן להוריד אותם משם.
הודעה זו מתפרסמת גם באתר הבנק, בעברית ובערבית, וכן בעיתון בשפה הערבית. יחד עם זאת הנוסח המחייב הוא הנוסח בשפה העברית. לבירורים ניתן לפנות בטלפון 02-6552998 או בדוא"ל tenders@boi.org.il.
הבנק רשאי, בכל עת לפני המועד האחרון להגשת ההצעות, להכניס שינויים במסמכי המכרז (לרבות שינוי מועדים, תנאי סף ופרטים אחרים, מיוזמתו או כתשובה לשאלות המציעים). כל שינוי יהיה בכתב, יפורסם באתר האינטרנט של הבנק ויובא לידיעת כל הגורמים שפנו בשאלות הבהרה, ואם נערך כנס מציעים - למי שלקח בו חלק.
הבנק אינו חייב לקבל את ההצעה הזולה ביותר, או הצעה כלשהי
במקרה של סתירה או אי התאמה בין מודעה זו לבין מסמכי המכרז, יגברו הוראות מסמכי המכרז

